钦定古今图书集成/明伦汇编/氏族典/第509卷 > 《凌迪知万姓统谱》 > 曲环
## 钦定古今图书集成/明伦汇编/氏族典/第509卷 > 《凌迪知万姓统谱》 > 曲环

按《唐书曲环传》：“环，陕州安邑人，客陇右。少喜兵法，资
勇敢，善骑射。天宝中，从哥舒翰讨吐蕃，授果毅别将。
安禄山反，守邓州，又自将兵守泽州。与诸将讨史朝
义，平河北，累转金吾大将军。大历中，戍陇州，数破吐
蕃，威名大振，讨泾州刘文喜，封晋昌郡王。建中二年，
擢邠陇行营节度使。李希烈陷汴州，环守宁陵，战陈”
州。希烈平，改陈许节度。环勤身节用，宽赋敛，简条教，
训农治兵，谷食丰衍。贞元十五年卒，年七十四，赠司
空。